**בית העלמין נובודֶוִויצְ'יֶה** (ברוסית: **Новоде́вичье кла́дбище**) הוא בית קברות יוקרתי במוסקבה, השוכן במתחם מנזר נובודוויצ'י, בדרום-מזרח העיר.

היסטוריה
--------

במקור, שימשה חצר המנזר כבית קברות החל מהמאה ה-16, ונקברו בה מתים מבני האצולה של רוסיה. בית העלמין הוקם בשנת 1898 משלא נותר שטח קבורה פנוי בין חומות המנזר, ומוקם ליד החומה הדרומית. תכנונו הופקד בידי איבן משקוב, פרופסור לארכיטקטורה. חלק זה של בית הקברות נקרא "בית העלמין הישן של נובודוויצ'י".
ב-1949 הורחב בית הקברות בשטח שנקרא "בית העלמין החדש של נובודוויצ'י", ובין השנים 1950–1956 נבנו חומות, שערים ומשרדים. בשנות השבעים נוסף לבית העלמין שטח נוסף הנקרא "בית העלמין החדש ביותר".

כיום משתרע בית הקברות על פני 75 דונם, ויש בו כ-27,000 קברים. המתחם כולל מצבות מפוארות שבחלקן גם פסלים ויצירות אמנות. בעת השלטון הסובייטי נחשב לבית העלמין השני ביוקרתו בברית המועצות לאחר בית הקברות של חומת הקרמלין, אך עם נפילת ברית המועצות פסקה הקבורה ליד חומות הקרמלין, ומאז תפס בית העלמין נובודוויצ'יה את המקום הראשון.

חלקות בית הקברות ואישים מפורסמים
--------------------------------

בית העלמין מחולק לחטיבות לפי תחום עיסוקו של המת. קבורים בו סופרים, מוזיקאים, מחזאים, משוררים, שחקנים, רקדנים, וזמרים. באגף אחר של בית העלמין קבורים מדענים ואנשי ממשל רוסים וסובייטים. באפריל 2007 נקבר בו נשיא רוסיה לשעבר בוריס ילצין. עוד קבורים במקום: אנטון צ'כוב, ניקיטה חרושצ'וב, ניקולאי גוגול, מיכאיל בולגקוב, ולדימיר קומארוב, דמיטרי שוסטקוביץ', קונסטנטין סטניסלבסקי, אלכסנדר סקריאבין, מסטיסלב רוסטרופוביץ', דוד אויסטרך, לאוניד קוגן, ניקולאי רובינשטיין, סביאטוסלב ריכטר,  סרגיי פרוקופייב, פיודור שאליאפין, אברהם סלוצקי, שמואל הלקין, יצחק לויתן, ולנטין סרוב, ורה מוחינה, פולינה גלמן, ולדימיר מנשוב, סרגיי קוניונקוב, רקדנית הבלט גלינה אולנובה, ראש הביון הרוסי וראש ממשלת רוסיה לשעבר יבגני פרימקוב, ניקולאי פודגורני, השחקן אולג טבקוב, הבמאי סטניסלב גובורוחין, זמר האופרה דמיטרי חבורוסטובסקי, הכימאי ואלרי לגאסוב, המנצח אלכסנדר מליק-פאשאייב, ראש עיריית מוסקבה לשעבר יורי לוז'קוב, והפוליטיקאי הלאומן ולדימיר ז'ירינובסקי.

גלריית קברים
------------

* ניקיטה חרושצ'ובניקיטה חרושצ'וב
* מיכאיל גורבצ'וב וראיסה גורבצ'ובהמיכאיל גורבצ'וב וראיסה גורבצ'ובה
* אנטון צ'כובאנטון צ'כוב
* ניקולאי גוגולניקולאי גוגול
* סרגיי פרוקופייבסרגיי פרוקופייב
* בוריס ילציןבוריס ילצין
* סרגיי איליושיןסרגיי איליושין
* גרמן טיטובגרמן טיטוב
* מיכאיל בולגקובמיכאיל בולגקוב
* ולדימיר מאיאקובסקיולדימיר מאיאקובסקי

* דמיטרי שוסטקוביץ'דמיטרי שוסטקוביץ'
* סרגיי אייזנשטייןסרגיי אייזנשטיין
* לב לנדאולב לנדאו
* ולנטין סרובולנטין סרוב
* ניקולאי אוסטרובסקיניקולאי אוסטרובסקי
* ויאצ'סלב מולוטובויאצ'סלב מולוטוב
* פיודור שאליאפיןפיודור שאליאפין
* קונסטנטין סטניסלבסקיקונסטנטין סטניסלבסקי
* אנדריי טופולבאנדריי טופולב
* מסטיסלב רוסטרופוביץ'מסטיסלב רוסטרופוביץ'
* יצחק לויתןיצחק לויתן
* אלכסנדר סקריאביןאלכסנדר סקריאבין
* סביאטוסלב ריכטרסביאטוסלב ריכטר
* פיוטר קפיצהפיוטר קפיצה
* לאוניד קנטורוביץ'לאוניד קנטורוביץ'

ראו גם
------

* בית העלמין הצבאי הפדרלי להנצחה (רוסיה)

קישורים חיצוניים
----------------

ויקישיתוף מדיה וקבצים בנושא **בית העלמין במנזר נובודוויצ'י** בוויקישיתוף
* 

* אתר האינטרנט הרשמי של בית העלמין נובודוויצ'יה (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531130005171
* GND: 4552355-1
* LCCN: n96071496
* VIAF: 142062905
* WorldCat: lccn-n96071496

 |